Държавен вестник, бр. 76, 2012 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  76
Приложение № 3
към чл. 5, ал. 1
Форма и съдържание на доклада за политиката 
за предотвратяване на големи аварии (ДППГА)
I. Докладът за политиката за предотвратяване 
на големи аварии съдържа информация за:
1. Общите цели и политика по отношение 
на безопасната експлоатация на предприятието.
2. Конкретните мерки, които операторът 
трябва да предприеме с цел намаляване на рис­
ка от възникване на големи аварии, които са 
съобразени с риска от възникване на големи 
аварии в предприятието.
3. Системата за управление на мерките за 
безопасност.
IІ. Системата за управление на мерките за 
безопасност е неразделна част от ДППГА. Тя 
трябва да включва онази част от общото управ­
ление, която обхваща организационната струк­
тура, отговорностите, процедурите, процесите и 
ресурсите, които гарантират провеждането на 
политиката за предотвратяване на големи аварии.
Системата за управление на мерките за без­
опасност трябва да съдържа:
1. Организация и персонал – роля и задачи 
на персонала, отговорен за осигуряването на 
безопасната експлоатация на предприятието на 
всички административни нива. Определяне на 
необходимостта от обучение на този персонал 
и осигуряването на това обучение. Определяне 
отговорностите на служителите и подизпълни­
телите (при наличие на такива) по отношение 
на безопасната експлоатация на предприятието.
2. Идентифициране и оценка на големи опас­
ности – приемане и прилагане на процедури за 
систематично идентифициране на големи опас­
ности при нормални и анормални режими на 
работа и оценка на вероятността от възникване 
и оценка на тежестта на последствията и иден­
тифициране на превантивни мерки.
3. Оперативен контрол и управление на 
технологичните процеси – приемане и прила­
гане на процедури и инструкции за безопасна 
експлоатация, включително поддръжка на пред­
приятието, работните процеси, оборудването и 
временните спирания на производството. Тези 
процедури и инструкции включват информация 
за задълженията на персонала при ежедневната 
експлоатация и поддръжка на съоръженията, 
процесите и апаратите, както и задълженията 
при анормални и преходни режими на работа 
или нарушения на технологичния режим.
4. Управление на промените – приемане и 
прилагане на процедури за планиране на из­
менения и/или разширение на дейността на 
съществуващи или проектиране и изграждане на 
нови инсталации, производствени и/или складови 
съоръжения и/или процеси.
5. Аварийно планиране – приемане и прилагане 
на процедури за определяне на предвидими ава­
рийни ситуации чрез системен анализ и изготвяне, 
проверка и преразглеждане на аварийни планове 
за тези ситуации, както и осигуряване на подхо­
дящото обучение на персонала на предприятието 
и подизпълнителите, работещи в предприятието 
(при наличие на такива).
6. Мониторинг – приемане и прилагане на 
процедури за текуща оценка на съответствието 
между целите, залегнали в ДППГА, и постигнатите 
резултати; механизми за проучване и коригиране 
на системата за управление на мерките на без­
опасност в случай на несъответствие.
Процедурите трябва да включват описание на 
вътрешната система за докладване на възникна­
ли аварии и/или нарушения на технологичния 
режим, особено на тези, свързани с нарушения 
на технологичната дисциплина, установяване на 
причините за тяхното възникване и коригиране на 
системата за управление на мерките за безопасност 
в съответствие с направените изводи.
7. Одит и преразглеждане – приемане и при­
лагане на процедури за периодична системна 
оценка на доклада за политиката за предотвра­
тяване на големи аварии и на ефективността 
и адекватността на системата за управление 
на мерките за безопасност; документирани 
процедури за преглед на приложението и ефек­
тивността на ДППГА и преразглеждането и 
актуализирането му от страна на ръководството 
на предприятието.
Документите, изготвени въз основа на изис­
кванията на това приложение, като инструкции, 
процедури за оценка на риска и т.н., са нераз­
делна част от ДППГА. Когато тези документи са 
със значителен обем, към ДППГА, предоставен 
на хартиен носител по чл. 107, ал. 3 ЗООС или 
като част от доклада за безопасност по чл. 110, 
ал. 1, т. 1 ЗООС, се прилагат само титулните им 
страници, а на електронния носител се прилагат 
пълните документи. Документите по т. 2 от този 
раздел се прилагат към ДППГА в пълен вид на 
хартиен и електронен носител.
Приложение № 4
към чл. 6
Форма и съдържание на заявление за издава­
не на разрешително по чл. 104, ал. 1 ЗООС за 
предприятия и/или съоръжения с висок рисков 
потенциал (ПСВРП)
Име и адрес на оператора:
Идентификационен номер:
Телефон, факс, електронна поща:
Име на предприятието:
Адрес на предприятието:
Единен код на населените места (ЕКНМ) 
съгласно единния класификатор на администра­
тивно-териториалните и териториалните единици 
(ЕКАТТЕ) на предприятието:
Идентификационен номер (ако е различен от 
този на оператора):
Лице, отговорно за експлоатацията на пред­
приятието:
Име:
Длъжност:
Телефон, факс, електронна поща:
Дата:
Подпис:
(печат)